Ishockeyspillerne fra Frederikshavn White Hawks kan se frem til en længere spillemæssig pause, efter de på blot fire kampe har spillet sig sikkert i DM-semifinalen. Fredag blev billetten til semifinalen sikret, efter at nordjyderne for fjerde gang slog Rungsted Seier Capital. Sejren på 5-1 var den fjerde i træk, og dermed er White Hawks hold tidligt blevet semifinale-klar. Da der stadig mangler at blive fundet en vinder af de to andre kvartfinale-serier, så kan det nordjyske hold se frem til en uges pause, før de igen skal på isen. Frederikshavn White Hawks målscorer i kampen var Nick Olesen, Mads Bech, Tim Kunes og to gange Adam Miller.
Frederikshavn White Hawks gjorde kort proces i den fjerde kvartfinalekamp, og med en sejr på 5-1 er høgene klar til semifinalen.